Toʻgʻridan-toʻgʻri xorijiy investitsiyalar jalb etilishini ragʻbatlantirishga oid qoʻshimcha chora-tadbirlar toʻgʻrisida
(decree, 2025-03-01)

Qayd etish joizki, mustaqillik yillarida Oʻzbekistonda qulay investitsiyaviy muhit shakllantirildi, xorijiy investorlarning huquq va manfaatlarini himoya qilish boʻyicha qonun yoʻli bilan keng koʻlamdagi imtiyozlar, afzalliklar va kafolatlar tizimi belgilandi. Natijada respublikada iqtisodiyotning yetakchi tarmoqlari va sohalarida xorijiy investitsiyalar ishtirokida 4,2 mingtadan koʻproq korxona tashkil qilindi va muvaffaqiyatli faoliyat yuritmoqda. Har yili 3,0 milliarddan koʻproq asosan toʻgʻridan-toʻgʻri xorijiy investitsiyalar oʻzlashtirilmoqda, mamlakat iqtisodiyotiga kiritilayotgan investitsiya umumiy hajmining 26,6 foizdan koʻprogʻi ularning hissasiga toʻgʻri keladi. Bu esa xorijiy investorlarning respublika iqtisodiyoti barqarorligi va pishiq-puxtaligiga, uni rivojlantirish istiqbollariga qiziqishi hamda ishonchi ortib borayotganligidan yaqqol dalolat beradi. Shu bilan birga, jahon moliyaviy-iqtisodiy inqirozi davom etayotganligi, jahon va mintaqaviy investitsiya bozorlarida raqobat kuchayib borayotganligi mamlakatda yana ham qulayroq investitsiya muhitini yaratish, ishlab chiqarishlarni modernizatsiya qilish, texnik va texnologik yangilash boʻyicha loyihalarni amalga oshirish uchun xorijiy investitsiyalar jalb etilishini ragʻbatlantirish, shuningdek, xorijiy investorlar bilan ishlashdagi mavjud byurokratik gʻovlar va toʻsiqlarni bartaraf etish, xorijiy investitsiyalar ishtirokidagi korxonalar faoliyatiga davlat va nazorat idoralari tomonidan noqonuniy aralashuvlarga yoʻl qoʻymaslik borasida qoʻshimcha chora-tadbirlar qabul qilinishini taqozo etmoqda. Yuqori texnologiyali ishlab chiqarishlarni rivojlantirishga toʻgʻridan-toʻgʻri qoʻyilmalar kiritayotgan xorijiy investorlar uchun maksimal darajada qulay investitsiya muhitini yaratish, respublika mintaqalariga xorijiy sarmoyalar va zamonaviy texnologiyalar jalb etilishi ragʻbatlantirilishini kuchaytirish, xorijiy investorlar hamda xorijiy investitsiyalar ishtirokidagi korxonalar uchun kafolatlar va imtiyozlar tizimini yanada mustahkamlash maqsadida: 2. Belgilab qoʻyilsinki, yuridik shaxslarga Oʻzbekiston Respublikasi Prezidenti qarori bilan belgilanadigan muddatga kiritilgan toʻgʻridan-toʻgʻri xususiy chet el investitsiyalari hajmiga qarab, yer soligʻi, mol-mulk soligʻi va suv resurslaridan foydalanganlik uchun soliqni toʻlashdan ozod etish tarzidagi soliq imtiyozlari beriladi. Toʻgʻridan-toʻgʻri xususiy chet el investitsiyalari ishtirokidagi korxona soliq toʻgʻrisidagi qonun hujjatlarida nazarda tutilgan boshqa soliq imtiyozlardan foydalanishga haqli. 3. Shunday tartib oʻrnatilsinki, unga muvofiq qiymati 50 million AQSH dollaridan oshadigan va xorijiy investorning ulushi kamida 50 foiz boʻlgan investitsiya loyihalari doirasida, ishlab chiqarish maydonidan tashqaridagi zarur tashqi muhandislik-kommunikatsiya tarmoqlarini qurish budjet mablagʻlari hamda boshqa ichki moliyalashtirish manbalari hisobidan amalga oshiriladi. 5. Vazirliklar, idoralar, mahalliy davlat organlari, huquqni muhofaza qiluvchi va nazorat idoralari, tijorat banklari tomonidan xorijiy investorlar hamda xorijiy investitsiyalar ishtirokidagi korxonalarning faoliyati bilan bogʻliq qoʻshimcha talablar va cheklovlar oʻrnatilishi qatʼiyan taqiqlansin va bu hol qonunga xilof deb hisoblansin. Oʻzbekiston Respublikasi Bosh prokuraturasi xorijiy investorlarning, xorijiy investitsiyalar ishtirokidagi korxonalarning huquq va kafolatlarini himoya qilish boʻyicha amaldagi qonun hujjatlariga barcha davlat va xoʻjalik boshqaruvi organlari soʻzsiz rioya etishlari ustidan qattiq nazorat oʻrnatsin hamda qonunchilik buzilishining oldini olish va aybdor mansabdor shaxslarni javobgarlikka tortish boʻyicha taʼsirchan choralar koʻrsin. 7. Oʻzbekiston Respublikasi Tashqi ishlar vazirligi, Ichki ishlar vazirligi vazirliklar, idoralar va xoʻjalik birlashmalarining buyurtmanomalari boʻyicha investitsiya loyihalarini amalga oshirishda qatnashayotgan xorijiy kompaniyalarning mansabdor shaxslari va mutaxassislariga 12 oy muddat bilan kirish vizalari hamda koʻp martalik vizalar rasmiylashtirilishini taʼminlasin. 8. Oʻzbekiston Respublikasi Vazirlar Mahkamasi Iqtisodiyot va moliya vazirligi, Investitsiyalar, sanoat va savdo vazirligi, Milliy statistika qoʻmitasi, Markaziy bankni jalb etgan holda xorijiy investorlarga oʻzlarining investitsiya faoliyatini amalga oshirishlari uchun Davlat budjeti va uning ijrosi, pul-kredit siyosati, tashqi savdo hamda boshqa koʻrsatkichlarni hisobga olgan holda zarur boʻlgan iqtisodiy axborotlardan tizimli asosda belgilangan tartibda keng foydalanish imkoniyatlarini taʼminlasin. 9. Oʻzbekiston Respublikasi Adliya vazirligi Iqtisodiy taraqqiyot va kambagʻallikni qisqartirish vazirligi, Investitsiyalar va tashqi savdo vazirligi bilan birgalikda xorijiy investorlar hamda xorijiy investitsiyalar ishtirokidagi korxonalar uchun berilgan kafolatlar, imtiyozlar va afzalliklarga doir qonun hujjatlarining amalda roʻyobga chiqarilishi yuzasidan tizimli monitoring oʻrnatsin hamda berilayotgan imtiyozlar va afzalliklarga vazirliklar, idoralar va boshqa ijrochilar tomonidan rioya etilmasligi holatlari boʻyicha Vazirlar Mahkamasiga har chorakda axborot kiritib borsin. 10. Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” 2005-yil 11-apreldagi PF–3594-son Farmoniga 2-ilovaga muvofiq oʻzgartish va qoʻshimchalar kiritilsin. Oʻzbekiston Respublikasi Iqtisodiyot vazirligi, Tashqi iqtisodiy aloqalar, investitsiyalar va savdo vazirligi Adliya vazirligi hamda boshqa manfaatdor vazirliklar va idoralar bilan birgalikda bir oy muddatda qonun hujjatlariga ushbu Farmondan kelib chiqadigan oʻzgartish va qoʻshimchalar toʻgʻrisida Vazirlar Mahkamasiga takliflar kiritsin. 11. Mazkur Farmonning ijrosini nazorat qilish Oʻzbekiston Respublikasining Bosh vaziri Sh. M. Mirziyoyev zimmasiga yuklansin. 1. 2-bandda: a) ikkinchi xatboshi quyidagi tahrirda bayon etilsin: “mazkur korxonalarni Toshkent shahri va Toshkent viloyatini istisno qilgan holda, respublikaning barcha shaharlari va qishloq aholi punktlarida joylashtirish”; b) toʻrtinchi xatboshidagi “50 foizni” soʻzlari “33 foizni” soʻzlari bilan almashtirilsin; v) beshinchi xatboshi chiqarib tashlansin; g) oltinchi va yettinchi xatboshilar tegishli ravishda beshinchi va oltinchi xatboshilar deb hisoblansin; d) oltinchi xatboshidagi “daromadni” soʻzi “daromadning kamida 50 foizini” soʻzlari bilan almashtirilsin. 2. Ilova quyidagi tahrirda bayon etilsin: 1. Radioelektron sanoati buyumlari hamda kompyuter va hisoblash texnikasi butlovchi buyumlarini ishlab chiqarish. 2. Yengil sanoat: tayyor ip gazlama, jun gazlama va aralash gazlamalar, shuningdek trikotaj gazlama ishlab chiqarish; tayyor tikuvchilik, trikotaj, paypoq mahsulotlari va toʻqimachilik galantereyasi ishlab chiqarish; tabiiy terilar ishlab chiqarish, koʻn-galantereya sanoati, poyabzal sanoati. 3. Ipakchilik sanoati: shoyi gazlamalar va ipakdan tayyor buyumlar ishlab chiqarish. 4. Qurilish materiallari sanoati: Oʻzbekiston Respublikasi Prezidentining 2005-yil 24-martdagi PF–3586-sonli Farmoni 1a-ilovasida koʻrsatilgan qurilish materiallarining yangi turlarini ishlab chiqarish. 5. Parranda goʻshti va tuxumni sanoat miqyosida yetishtirish. 6. Oziq-ovqat sanoati: mahalliy xom ashyodan sanoat miqyosida qayta ishlangan tayyor oziq-ovqat mahsulotlari ishlab chiqarish (alkogolli, alkogolsiz ichimliklar va tamaki mahsulotlari bundan mustasno). 7. Goʻsht-sut sanoati: goʻsht va sut mahsulotlarining tayyor turlari, pishloq va sariyogʻ, shuningdek hayvonlarning ichki organlaridan qayta ishlangan mahsulotlar ishlab chiqarish. 8. Baliq va baliq mahsulotlarini qayta ishlash hamda konservalash. 9. Kimyo sanoati. 10. Neft-kimyo sanoati. 11. Tibbiyot sanoati, shuningdek veterinariya uchun dori vositalarini ishlab chiqarish. 12. Qadoqlash materiallarini ishlab chiqarish. 13. Muqobil energiya manbalari negizida elektr stansiyalari qurish. 14. Koʻmir sanoati: koʻmirni boyitish; koʻmir briketlarini ishlab chiqarish; slanets sanoati. 15. Ishlab chiqarishga moʻljallangan elektroferrosplav va metall buyumlarni ishlab chiqarish. 16. Mashinasozlik va metallga ishlov berish: mashinasozlik; traktor va qishloq xoʻjalik mashinasozligi; qurilish, yoʻl va kommunal mashinasozlik; yengil va oziq-ovqat sanoati hamda maishiy asboblar mashinasozligi. 17. Stanoksozlik va asbobsozlik sanoati. 18. Shisha va chinni-fayans sanoati. 19. Mikrobiologiya sanoati. 20. Oʻyinchoqlar ishlab chiqarish.